Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 24/13/8807	Michalovce, 15.8.2014
EEČ : 2-66-313-2014

U Z N E S E N I E

Trestná vec:	obvinená XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 28.3.2013, spisová značka Pv 24/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
d¨ľa 15. 10. 2012 v čase okolo 18.30 h obvinená XXXXX zobrala z domu prázdne plátenné vrece, s ktorým šla pešo od rómskej osady v obci Trhovište cez pole a letisko ku hrádzi rieky XXXXX na zemiakové pole, nachádzajúce sa na parcele XXXXX, v katastri obce XXXXX, okres XXXXX, a patriace do poľnohospodárskeho pôdneho fondu, kde rukami zo zeme začala vyhrabávať zemiaky a následne ich ukladala do vreca, ktoré takto celé naplnila a následne naložila na tam nachádzajúci sa vozík, keď po čase za ¨ľou na pole prišiel jej syn, obvinený ml. XXXXX, ktorý jej pomáhal ťahať uvedený vozík naložený vrecom so zemiakmi domov, pričom na hrádzi rieky XXXXX boli prichytení policajnou hliadkou, čím tak odcudzením 1 vreca zemiakov o hmotnosti 60 kg pre poškodenú XXXXX spôsobili škodu vo výške 15,- €.

Uznesením prokurátora Okresnej prokuratúry XXXXX zo dňa 28.3.2013, spisová značka Pv 24/13/8807, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry XXXXX sp. zn. Pv 24/13 z 28. 03. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie vedené pre prečin krádeže podľa § 212 ods. 2 písm. d) Tr. zákona u obvinenej XXXXX  a pre prečin krádeže podľa § 212 ods. 2 písm. d) Tr. zákona formou účastníctva podľa § 21 ods. 1 písm. d) Tr. zákona u obvineného ml. XXXXX na tom skutkovom základe, že dňa 15. 10. 2012 v čase okolo 18.30 h obvinená XXXXX zobrala z domu prázdne plátenné vrece, s ktorým šla pešo od rómskej osady v obci Trhovište cez pole a letisko ku hrádzi rieky XXXXX na zemiakové pole, nachádzajúce sa na parcele čXXXXX, v katastri obce XXXXX, okres XXXXX, a patriace do poľnohospodárskeho pôdneho fondu, kde rukami zo zeme začala vyhrabávať zemiaky a následne ich ukladala do vreca, ktoré takto celé naplnila a následne naložila na tam nachádzajúci sa vozík, keď po čase za ňou na pole prišiel jej syn, obvinený ml. XXXXX, ktorý jej pomáhal ťahať uvedený vozík naložený vrecom so zemiakmi domov, pričom na hrádzi rieky XXXXX boli prichytení policajnou hliadkou, čím tak odcudzením 1 vreca zemiakov o hmotnosti 60 kg pre poškodenú XXXXX spôsobili škodu vo výške 15,- €.

2

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. 

Predmetné uznesenie sa stalo právoplatným dňa 09. 04. 2013 u obvinenej XXXXX a dňa 23. 04. 2013 u obvineného ml. XXXXX.

Skúšobná doba pre podmienečné zastavenie trestného stíhania u obvinenej XXXXX uplynula dňom 09. 04. 2014 a u obvineného ml. XXXXX uplynula dňom 23. 04. 2014.

Po uplynutí skúšobnej doby boli vyžiadané odpis registra trestov a správy o povesti obvinených. 

Bolo zistené, že obvinení XXXXX a ml. XXXXX v priebehu skúšobnej doby viedli riadny život, nedopustili sa žiadneho trestného činu ani priestupku, teda vyhoveli podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinení XXXXX a ml. XXXXX sa v skúšobnej dobe podmienečného zastavenia trestného stíhania osvedčili.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor